open-index/open-wikipedia-markdown huggingface dataset:
Lika

thumb
thumb
**Lika** () je horský región nachádzajúci sa v západnom Chorvátsku, zhruba ohraničený pohorím Velebit z juhozápadu a pohorím Plješevica zo severovýchodu. Prevažná časť tohto regiónu je v súčasnosti súčasťou Licko-senjskej župy, malé časti spadajú aj pod Karloveckú a Zadarskú župu.

Medzi najvýznamnejšie mestá patria Gospić, Otočac a Gračac, ktoré ležia na krasových poliach rieky Gacka. Súčasťou regiónu je aj známy Národný park Plitvické jazerá.

Medzi známych rodákov patrí svetoznámy fyzik Nikola Tesla, politik Ante Starčević a maliar Miroslav Kraljević.

Kategória:Geografia Chorvátska
Nissan Pulsar GTI-R

**Nissan Pulsar GTI-R** (kód podvozku RNN14 - GTiR, IR a 'R) je homologované vozidlo s 2-litrovým turbodúchadlom prepĺňaným motorom s pohonom 4WD, ktoré vyrábala medzi rokmi 1990 a 1994 japonská automobilka Nissan v Japonsku s cieľom vstúpiť do skupiny A vo WRC. Karoséria je založená na 3-dverovom hatchbacku Nissan Pulsar N14 (Sunny), ale odlišuje ho veľký zadný spojler a nasávač na kapote. Pulsar GTI-R má systém Attesa 4WD (tiež sa používa na niektorých U12 a U13 Bluebird modeloch), a unikátny variant motora SR20DET (nebol použitý na iné auto).

## Modely
**Hlavné verzie:**
Existovali 2 verzie Nissanu Pulsar GTI-R predávané širokej verejnosti:
**GTI-RA**: Alpha / Road / Luxury – číslo modelu: EBYNR**V**FN14xxxx
**GTI-RB**: Beta / Rally / Homologation – číslo modelu: EBYNR**R**FN14xxxx
(číslo modelu je umiestnené na protipožiarnej stene v motorovom priestore).

**RHD a LHD modely:**
* RHD
Verzie s pravostranným riadením sa vyrábali v Japonsku od augusta 1990 do novembra 1994. Celkový počet vyrobených automobilov počas týchto 4 rokov je od 13000 do 15000 kusov. Nie je ale jasné, koľko z nich bolo RA alebo RB modelov. V prvý rok výroby sa vyrobilo okolo 5000 kusov, v ktorých musel Nissan splniť predpisy FIA (5000 vyrobených celkom a z toho 500 homologovaných) s cieľom vstúpiť ako výrobca do WRC. Homologácia stála ¥2270000.

* LHD
Modely s ľavostranným riadením (známe ako Sunny) mali rôzne čísla podvozku EGNN14 a boli vyrábané až do januára 1995. Neexistujú žiadne overiteľné dôkazy o tom koľko sa týchto verzií vyrobilo, ale je všeobecne uznané, že ich bolo menej než 1000. LHD verzie boli oficiálne predávané v Nemecku, Holandsku, Islande a Francúzsku (prípadne aj v iných krajinách, ale to nie je potvrdené).

**RA modely:**
Asi v polovici výroby v roku 1992 dal Nissan rad kozmetických zmien na verziu RA. Aj keď to tak Nissan neoznámil, zmeny boli dostatočne rozsiahle (asi 10 položiek), ktoré boli nápadné ako nesériové a sú jasne definované číslami podvozkov RNN14-100000 a vyššie.

**RB modely:**
Homologovaný model bol špeciálne vyrobený a mal byť použitý pre motoršport (Group N – presnejšie rely). Oni mali luxusné veci (napr. klimatizácia a elektrické ovládanie okien) odstránené ako štandard, a jednoduchá výbava interiéru znižovala hmotnosť o  na . Niektoré luxusné predmety boli k dispozícii ako možnosť. Motor zostal rovnaký ako v modeli RA a nebolo na ňom vykonávaných veľa technických zmien. Za zmienku stojí iba skrátená prevodovka a predný samosvorný diferenciál namiesto otvoreného z modelu RA.

## Referencie a odkazy
* WRC Rallying Record 
* WRC Results Archive
* GTI-R Gallery - Featuring WRC History, Magazine Articles, Original Brochures, Original and Optional Parts, etc 
* Japanese Owners Club
* Australian Owners Club 
* UK Owners Club
* UK & New Zealand Modifiers Club 
* Canadian Owners Club 
* USA Owners
* Jamaican Owners 
* Greek Owners
* Russian Owners
* Sunny Owners Club 

Pulsar GTI-R
Kategória:Automobily nižšej strednej triedy
Kategória:Rely automobily
Kategória:Športové automobily nižšej strednej triedy
Kategória:Hot Hatch
Zlatá palma (Cannes)

náhľad|Soška Zlatej palmy.
**Zlatá palma** () je najvyššia cena udeľovaná na Medzinárodnom filmovom festivale v Cannes za najlepší film. Tento názov bol zavedený až v roku 1955. Predtým sa volala *Veľká cena festivalu*. Prvýkrát bola udelená na I. ročníku festivalu v roku 1946 a pod týmto názvom ju udeľovali do 1954. V rokoch 1955 až 1963 sa volala *Zlatá palma*. V rokoch 1964 až 1974 opäť *Velká cena festivalu* (). Potom až doteraz opäť *Zlatá palma*. Cena je udeľovaná rovnako ako pre dlhometrážne filmy, tak i pre krátkometrážne ().

## Víťazi

### Veľká cena festivalu (1946 – '54)

### Zlatá palma (1955 – '63)

### Veľká cena festivalu (1964 – '74)

### Zlatá palma (1975 – súčasnosť)

## Víťazi pre krátkometrážny film
### Veľká cena festivalu (1946 – '54)

### Zlatá palma (1955 – '63)

### Veľká cena festivalu (1964 – '74)

### Zlatá palma (1975 – súčasnosť)

## Referencie

## Iné projekty

## Externé odkazy

* oficiálna stránka festivalu  

Kategória:Medzinárodný filmový festival Cannes
Kategória:Filmové ocenenia vo Francúzsku
Zlatá kamera

**Zlatá kamera** môže byť::
* televízna hudobná súťaž, pozri Zlatá kamera (hudobná súťaž)
* filmové ocenenie, pozri Zlatá kamera (Cannes)
Zirkelstein

náhľad|Zirkelstein
**Zirkelstein** je nízka stolová hora v Saskom Švajčiarsku. Skladá sa zo zalesnenej kužeľovitej základni na ktorej vrchole čnie asi  vysoká pieskovcová skala. 

## Pôvod mena
Zirkelstein získal svoje meno podľa charakteristického tvaru. Toto meno sa objavuje po prvýkrát v roku 1592 ako *Circkelstein*.

## Poloha a okolie
Hora sa nachádza päť kilometrov juhovýchodne od Bad Schandau v Saskom Švajčiarsku. V blízkosti sa nachádza obec Reinhardtsdorf-Schöna a cez Labe na českej strane potom Hřensko.

Najlepší prístup k Zirkelstein je po žltej turistickej trase od Shöny. Na vrcholok Zirkelsteinu vedie cesta zo schodov a rebríkov.

## Iné projekty

## Zdroj

Kategória:Sasko
Kategória:Vrchy v Nemecku
MTV Unplugged (Korn)

***MTV Unplugged*** je živý album americkej metalovej kapely KoЯn, ktorý vyšiel 5. marca 2007. Zachytáva vystúpenie skupiny v štúdiu MTV v New Yorku, ktorý sa odohral 9. decembra 2006 pred približne 50 divákmi, medzi ktorými bol aj Chester Bennington zo skupiny Linkin Park. Na albume hosťuje v piesni „Make me Bad“ kapela The Cure a v piesni „Freak On A Leash“ speváčka Amy Lee zo skupiny Evanescence.

## Zoznam skladieb
# „Blind“ – 3:29
# „Hollow Life“ – 3:24
# „Freak On A Leash“ – 3:55
# „Falling Away From Me“ – 3:55
# „Creep“ (Radiohead cover) – 3:51
# „Love Song“ – 3:50
# „Got The Life“ – 3:48
# „Twisted Transistor“ – 3:00
# „Coming Undone“ – 3:35
# „Make me Bad/In Between The Days“ – 5:35
# „Throw Me Away“ – 6:20

Okrem uvedených skladieb kapela na vystúpení zahrala aj skladby „Thoughtless“, „No One's There“ a „Dirty“.

## Zostava
* Jonathan Davis - spev
* Fieldy - basgitara
* James "Munky" Shaffer - gitara
* Zac Baird - klávesy
* Kalen Chase - vokály, perkusie
* Shane Gibson - gitara
* Michael Jochum - perkusie

Kategória:Albumy skupiny Korn
Kategória:Koncertné albumy z 2007
Korn
Axel Thue

**Axel Thue** (* 19. február 1863, Tønsberg, Nórsko - † 7. marec 1922, Oslo) bol nórsky matematik. 

Je známy najmä prácou okolo postupností znakov nad konečnou abecedou a tzv. Thueovej-Morseovej postupnosti. Práve vďaka tejto práci býva niekedy považovaný za otca formálnych jazykov, ako aj tzv.kombinatoriky na slovách. Významná je tiež jeho práca v teórii čísel. Jeho jediným doktorandom bol Thoralf Skolem.

## Ocenenie
* 1913, Fridtjof Nansens belønning for fremragende forskning

## Referencie


## Iné projekty

## Externé odkazy
* Axel Thue v Mathematics Genealogy Project

Kategória:Nórski matematici
Mýtnica

[náhľad|Mýtnica na [Diaľnica A1 (Chorvátsko)|diaľnici A1 v Chorvátsku]]
**Mýtnica** (iné názvy: **mýto**, **mýtna stanica**) je budova, resp. miesto, kde sa vyberá mýto.

## Súčasné cestné mýtnice
V súčasnosti je to najčastejšie v niektorých štátoch stavba na vyberanie mýta (poplatkov) na diaľniciach, rýchlostných cestách alebo iných spoplatnených cestách, či objektoch.

Pri vstupe na takúto komunikáciu prichádza vodič k automatu, kde si vyzdvihne lístok s magnetickým pásom, ktorý odovzdá na výjazde zo spoplatnenej komunikácie. Na základe tohto lístka sa potom vypočíta poplatok za cestu podľa príslušného cenníka. V niektorých štátoch sú mýtnice na výjazdoch úplne automatizované. Niekde sa vyskytujú aj špeciálne mýtnice na bezhotovostný styk.

V Európe sa platí na mýtniciach v Portugalsku, Španielsku, Francúzsku, Taliansku, Grécku, Chorvátsku, Severnom Macedónsku, Bosne a Hercegovine, Poľsku a Srbsku. V Rakúsku a Švajčiarsku sú niektoré objekty (mosty, tunely) spoplatnené takouto formou aj napriek tomu, že majú zavedený systém diaľničných nálepiek.

## Referencie

## Pozri aj
* diaľničné mýto

Kategória:Objekty na cestách
Tunel Konjsko

**Tunel Konjsko** je jeden z mnohých tunelov na diaľnici A1 v Chorvátsku a je dlhý 1262 m. 

Tunel sa nachádza na úseku diaľnice A1 Vučevica - Dugopolje. Má vybudované oba tubusy, každý z nich má dva jazdné pruhy. Severný portál tunela sa nachádza v nadmorskej výške 343,7 m n. m. a južný 338,7 m n. m. V tuneli je maximálna povolená rýchlosť obmedzená na 100 km/h.

## Zdroje
* Interaktívna mapa diaľnic v Chorvátsku 

K
Fiat Coupé

**Fiat Coupé** (typ 175, oficiálne nazývané **Coupé Fiat**) bolo kupé vyrábané talianskym výrobcom automobilov Fiat medzi rokmi 1993 až 2000. Vozidlo bolo prvýkrát predstavené na autosalóne v Bruseli v roku 1993.
Vozidlo je nezabudnuteľné svojimi hranatými tvarmi, s vrúbkovanými bočnými panelmi. Karosériu navrhol Chris Bangle z Centro Stile Fiat, zatiaľ čo interiér bol navrhnutý Pininfarinou. Vonkajší dizajn bol predzvesťou automobilového dizajnu z neskorých 90. rokov. Ako predošlý model ku Banglovej tak trochu notoricky známej práce na BMW, rovnako ako futuristické uhlové návrhy ostatných značiek, predovšetkým Renault a Ford.

## História
Na začiatku v roku 1993 bolo Coupé dostupné so 4-valcovým motorom 2.0L 16V, vo verzii Turbo (190 HP) a v atmosférickej verzii (139 HP). Obidva motory boli novšie verzie Fiat Twin-CAM dizajnu a zdedené z vozidla Lancia Delta Integrale, ktorý bol 6-krát víťaz na Majstrovstvách sveta v rely. Rok 1996 priniesol motor 1.8L 16V (nie je k dispozícii v Spojenom kráľovstve, 130 HP) spolu s 2-litrovým päťvalcom 20V (147 HP) a päťvalcom 20V Turbo (220 HP). Zrýchlenie z 0 na /h zvládlo Coupé s týmto motorom za 6,3 sekundy a maximálna rýchlosť bola /h a Fiat Coupé sa zaradilo medzi najrýchlejšie vozidlá s predným pohonom.

thumb|Fiat Coupé 2.0L 20V Turbo

Prepĺňané 16V a 20V verzie boli vybavené veľmi účinným *Viscodrive* samosvorným diferenciálom proti nedotáčavosti, ktorou trpia výkonné automobily s predným náhonom. Okrem toho Coupé malo nezávislé zavesenie všetkých kolies. Na prednej náprave boli vzpery McPherson a spodné trojuholníkové ramená ukotvené do priečnych pomocných nosníkov s vinutými pružinami a stabilizátorom; vzadu vlečné ramená na pomocnom ráme s pružinami a stabilizátorom.

V roku 1998 bola uvedená limitovaná edícia, ktorá mala červeno lakované brzdové strmene Brembo, bodykit, štartovacie tlačidlo, 6-rýchlostnú manuálnu prevodovku, vzpery podvozku kvôli tuhosti, pedále Sparco, sedačky Recaro s červenou kožou, ktoré majú lepšie bočné vedenie ako štandardné 20VT sedačky.

V roku 1998 dostal 2-litrový 5-valec 20V systém variabilného sania, ktorý zvýšil výkon na 115 kW/154 HP. 2-litrový 5-valec 20V Turbo dostal 6-rýchlostnú prevodovku a prahy dverí verzie Turbo boli lakované vo farbe karosérie. Fiat tiež uviedol model 2,0L 20V Turbo 'Plus'. Tento model bol vybavený bodykitom, ktorý stotožňoval tento model s verziou Limited Edition, až na drobné zmeny v interiéri a identifikačný znak verzie LE. Keď v septembri roku 2000 zastavil Fiat výrobu modelu Coupé, bolo vyrobených celkovo 72 762 kusov.

thumb|Fiat Coupé Limited Edition (s inými diskami kolies a predným nárazníkom)

## Motory

## Referencie

## Iné projekty

## Externé odkazy
* Fiatcoupe.net discussing the Fiat Coupe range in detail
* Modified Fiat Coupe 20v Turbo
* Fiat Coupé Club UK
* Club Fiat Coupé Passion ITA

Coupé
Kategória:Športové automobily
Christophe Lemaitre

thumb|Finále behu na 100 metrov na európskom šampionáte v Barcelone

**Christophe Lemaitre** (* 11. jún 1990, Annecy, Francúzsko) je francúzsky atlét, šprintér.

## Kariéra
### 2008-2009
V roku 2008 sa stal v Bydgoszczi juniorským majstrom sveta v behu na 200 metrov. O rok neskôr získal na majstrovstvách Európy juniorov v Novom Sade zlatú medailu v behu na 100 metrov v novom európskom juniorskom rekorde 10,04. Na svetovom šampionáte v Berline sa prebojoval do štvrťfinále, kde bol diskvalifikovaný za predčasný štart.

### 2010
Na majstrovstvách Európy družstiev 2010 v nórskom Bergene skončil v behu na 100 metrov v novom osobnom rekorde 10,02 druhý, keď ho predbehol iba Dwain Chambers. Dňa 9. júna zabehol na francúzskych majstrovstvách v atletike vo Valence stometrovú trať v čase 9,98 sekundy a stal sa prvým šprintérom bielej pleti, ktorý zabehol stovku pod 10 sekúnd . Na majstrovstvách Európy v Barcelone získal 3 zlaté medaily - v behu na 100 metrov (10,11 s) , 200 metrov (20,37 s)  a v štafete na 4 x 100 metrov spolu s Jimmy Vicautom, Pierre-Alexis Pessonneauxom a Martial Mbandjockom (38,11 s - európsky výkon roka) 

### 2011
V marci pretekal na halových ME v Paríži, kde časom 6,58 s v behu na 60 metrov obsadil tretie miesto. V tento rok pokoril v behu na 100 metrov magickú hranicu až štyrikrát, a to na mítingu v Montreuil (9,96 s), majstrovstvách Európy družstiev v Štokholme (9,95 s), Diamantovej lige v Lausanne (9,95 s) a doposiaľ jeho osobný rekord na národnom šampionáte v Albi (9,92 s). V behu na 200 metrov taktiež pokoril ako jediný beloch v histórií hranicu 20 sekúnd. Túto hranicu pokoril na Majstrovstvách sveta v Daegu, kde nakoniec skončil tretí časom 19,80 s (osobný rekord). 

### 2012
V tomto roku vyhral beh na 100 metrov na ME v Helsinkách časom 10,09 s a so štafetou skončili na treťom mieste (38,46 s). Na olympijských hrách v Londýne štartoval v behu na 200m, kde obsadil 6. miesto (20,19 s) a so štafetou obsadil 3. miesto (38,16 s) po dodatočnej diskvalifikácií americkej štafety z dôvodu dopingového prehrešku jedného aktéra, Tysona Gaya.    

## Osobné rekordy

(NR - národný rekord)

## Referencie

## Iné projekty

## Externé odkazy
* 

Kategória:Francúzski bežci na 200 m
Kategória:Francúzski bežci na 100 m
Kategória:Majstri Európy v atletike
Kategória:Francúzski bronzoví olympijskí medailisti
Kategória:Atléti na Letných olympijských hrách 2016
Kategória:Atléti na Letných olympijských hrách 2012
Maslenički most (diaľničný)

**Maslenički most** (doslova Maslenický most), nazývaný aj **Novi Maslenički most** (doslova *Nový Maslenický most*), je diaľničný most na diaľnici A1 v Chorvátsku v Zadarskej župe. Most je dlhý 377,60 metra, široký 20,40 m a jeho rozpon dosahuje 350 metrov. Jeho opornú konštrukciu tvorí železobetónový oblúk s rozponom 200 m, čím sa zaraďuje medzi mosty s najväčším oblúkom na svete.

## Výstavba
Myšlienka výstavby tohto diaľničného mosta sa zrodila ešte v roku 1986 v Inštitúte výstavby Chorvátska (IGH), v súvislosti s projektovaním novej diaľnice spájajúcej Záhreb s dalmatínskym pobrežím. Nový most bol naprojektovaný asi 1,5 kilometra severnejšie od staršieho, ktorý leží na Jadranskej magistrále. Ten bol zničený srbskými jednotkami 21. novembra 1991. Výstavba mosta začala v januári 1993, len necelé dva mesiace pred začatím operácie Maslenica. Išlo o snahu spojiť Dalmáciu s ostatným územím Chorvátska, pretože blízke horské oblasti v blízkosti hraníc so zvyškom Juhoslávie (dnes Bosna a Hercegovina) boli obsadené takzvanou Republikou Srbská Krajina a teda Dalmácia bola od zvyšku krajiny odrezaná. Celé stavenisko sa nachádzalo takmer celý rok v dosahu srbského delostrelectva.
Stavebné práce vykonávala splitská spoločnosť Konstruktor podľa projektov tímu projektantov Stavebnej fakulty v Záhrebe pod vedením Zlatka Šavora.

Most uviedol do prevádzky dňa 8. apríla 1997 vtedajší prezident Chorvátska Franjo Tuđman.

## Problémy s vetrom
Most sa krátko po dostavaní stal terčom kritiky verejnosti i médií, pretože bol a dodnes je často uzatváraný pre veľmi silné nárazy severovýchodného vetra bóra. 21. decembra 1998 tu namerali náraz vetra s rýchlosťou až 248 km/h. Vietor robí najväčšie problémy, ak smerom na most fúka pod uhlom 10 až 15 stupňov. Most však nemohol byť vystavaný na inom mieste z dôvodu polohy srbských jednotiek počas vojny, s ktorou výstavba mosta súvisela.

## Referencie

## Iné projekty

Kategória:Mosty v Chorvátsku
Kategória:Diaľnice v Chorvátsku
Kategória:Betónové mosty
Kategória:Oblúkové mosty
Zebrička austrálska

**Zebrička austrálska** (lat. *Taeniopygia guttata*) je dnes najrozšírenejším a najznámejším druhom astrildovitých vtákov v strednej časti Austrálie, hoci sa vyskytuje po celom austrálskom kontinente s výnimkou najchladnejších a príliš vlhkých oblastí na severe a juhu. Izolovane žije i v Indonézii. Bola vysadená aj na Portoriku, v Portugalsku a Spojených štátoch. Je veľmi populárna ako klietkový vták.

Rozlišujeme 2 poddruhy zebričiek, často považované za samostatné druhy:
* *Taeniopygia guttata guttata* (resp. druh *Taeniopygia guttata*, po slovensky: **zebrička červenozobá, amadina zebrovitá, astrild zebrovitý**)
* *Taeniopygia guttata castanotis* (resp. druh *Taeniopygia castanotis*, po slovensky: **zebrička austrálska** (v užšom zmysle))

Obýva širokú škálu krajín, najhojnejšie sa však vyskytuje v stepiach s roztrúseným porastom stromov a krov, často zasahuje tiež do tesnej blízkosti ľudských obydlí.

Je semenožravá. Samec má čierny chvost, oranžové líca, červený zobák a zebrovitý vzor na hrudi. Samica ma zebrovitý vzor na chvoste a oranžový zobák. Hniezda si stavajú fľaškovitého tvaru a kladú 3-10 vajec. Môžu žiť v jednej klietke spolu s Papagajcom vlnkovatým (andulka) a inými exotickými vtákmi z Austrálie. Neodporúča sa chovať samú zebričku. Žijú v kolóniach tak aj v klietke by mali byť aspoň 2.

## Referencie

## Iné projekty

## Zdroj
* BirdLife International (2009). Taeniopygia guttata. In: IUCN 2009. IUCN Red List of Threatened Species.

Kategória:Astrildovité
Kategória:Najmenej ohrozené druhy
Maslenica

**Maslenica** môže byť:
* pohanský sviatok, pozri Maslenica (sviatok)
* názov obce v Chorvátsku, pozri Maslenica (obec)
* označenie pre dva mosty v Chorvátsku, pozri Maslenički most
* názov operácie vo vojne v Juhoslávii, pozri operácia Maslenica
* obraz ruského maliara Borisa Kustodieva z roku 1919, pozri Maslenica (Boris Kustodiev)
Laura Live World Tour 09

***Laura Live World Tour 09*** je celkovo trinásty album (tretí koncertný) talianskej speváčky Laury Pausini vydaný 27. novembra 2009.

Album bol nahrávaný počas svetového turné *World Tour 2009*. 

Po prvýkrát je vydaný koncertný album aj pre španielsky a latinskoamerický trh pod názvom ***Laura Live Gira Mundial 09***.

## Informácie o albume
Pred uvedením albumu vyšiel 25. septembra singel Con la musica alla radio, ktorý sa nachádza na albume. 

CD verzia obsahuje 18 piesní (španielska 17), z ktorých 15 bolo nahraných v rôznych mestách po celom svete. Obsahuje aj 3 dovtedy nezverejnené piesne: Con la musica alla radio, Non sono lei a Casomai, ktoré boli nahrané počas zvukovej skúšky v São Paule (ich španielske verzie boli nahrané v Buenos Aires). DVD verzia obsahuje videá z koncertov *World Tour 2009*, 3 nové videoklipy, videá z ich výroby (*making of*) a Laurine darčeky (*Laura gift*).

Talianska verzia CD sa nahrávala v mestách: Barletta, Bergamo, Cagliari, Florencia, Miláno, Monza, Neapol, Palermo, Rím, Teramo, Turín, Verona, Barcelona, Brusel, Paríž, Helsinki, Locarno, Valletta, New York a São Paulo.

Španielska verzia CD sa nahrávala v mestách: Bergamo, Cagliari, Monza, Neapol, Palermo, Rím, Turín, Verona, Barcelona, Mexiko, Paríž, Helsinki, Hollywood, Los Angeles, Lima, Locarno, Madrid, New York, São Paulo, Santiago a Santo Domingo.

## Skladby
### Laura Live World Tour 2009
* EAN  5051865632122
#### Disk 1 • CD

#### Disk 2 • DVD

**DVD Special Features**

### Laura Live Gira Mundial 09
* EAN 505186563292 
#### Disc 1 • CD

#### Disc 2 • DVD

**DVD Special Features**

## Rebríčky a ocenenia


## Referencie


Kategória:Koncertné albumy z 2009
Kategória:Hudobné albumy Laury Pausini
Maslenički most

**Maslenički most** (doslova *Maslenický most*) môže byť:
*cestný most, zvaný aj Starý Maslenický most (chorv. Stari Maslenički most), pozri Maslenički most (cestný)
*diaľničný most, zvaný aj Nový Maslenický most (chorv. Novi Maslenički most), pozri Maslenički most (diaľničný)
Hrvatske autoceste d.o.o.

right|thumb|Aktuálny stav chorvátskej siete diaľnic
**Hrvatske autoceste d.o.o. (HAC)** (doslova *Chorvátske diaľnice, spol. s r. o.*) je najväčší chorvátsky prevádzkovateľ diaľnic. Spoločnosť bola založená v roku 1991 po osamostatnení Chorvátska so 100% vlastníctvom ministerstva dopravy. 

Spoločnosť spravuje diaľnicu A1 na úseku Bosiljevo-Ravča a diaľnice A3, A4, A5, A11, A12 na celej ich dĺžke. Takisto má na starosti projektovú prípravu a výstavbu diaľnic A10 a A13.

## Pozri aj
* Cestná infraštruktúra v Chorvátsku

## Externé odkazy
* Internetová stránka HAC-u 

## Referencie


Kategória:Cestná infraštruktúra v Chorvátsku
HAC

**HAC** môže byť:
* predchodca futbalového klubu 1. HFC Humenné
* skratka štátnej spoločnosti spravujúcej niektoré diaľnice v Chorvátsku - pozri Hrvatske autoceste d.o.o.
Demmin

**Demmin** je nemecké mesto, ktoré leží na rieke Peene v Meklenbursku-Predpomoransku. V minulosti patrilo medzi významné hanzové mestá Nemecka. 

## Dejiny
Roku 1648 na základe vestfálskeho mieru pripadol Švédsku. Počas severnej vojny (1700 – 1721) ho obsadilo Brandenbursko a roku 1720 definitívne pripadlo Prusku.

## Hospodárstvo a doprava
Je tu nemocnica a prístav.

Nachádza sa tu železničná stanica, prechádzajú tu železničné trat (Berlin - Stralsund).

## Školstvo, kultúra a šport
V meste je základné školy a gymnázium. Na šport slúžia športové haly, ihriská, tenisova hala a Kanuclub.

## Pamätihodnosti
*Hrad Haus Demmin
*Kostol Bartolomej (evanjelický)
*Kostol Márie Ruzenec (rímskokatolícký)
*Radnica

## Partnerské mestá
*  Bad Bevensen, Nemecko
*  Bobolice, Poľsko
*  Lünen, Nemecko
*  Porta Westfalica, Nemecko 

## Iné projekty

## Externé odkazy
* Oficiálna stránka

Kategória:Mestá v Meklenbursku-Predpomoransku
Kategória:Hanza
Maslenički most (cestný)

**Maslenički most** (doslova Maslenický most), nazývaný aj **Stari Maslenički most** (doslova *Starý Maslenický most*), je cestný most na Jadranskej magistrále v Chorvátsku v Zadarskej župe. Most je dlhý 315,30 metra a široký 10,50 m.

## Výstavba
Pôvodný most bol postavený v roku 1961, no počas vojny v Juhoslávii bol dňa 21. novembra 1991 zničený srbskými jednotkami. Bolo potrebné vystavať nový most, pretože všetky komunikácie spájajúce Dalmáciu so zvyškom krajiny boli prerušené a obsadené Srbmi. Nový most musel byť postavený asi 1,5 km severne od starého, nakoľko sa v blízkosti Novskej úžiny nachádzali srbské jednotky.

Keďže sa nový most stal v roku 2003 súčasťou diaľnice A1, bol starý most obnovený a sprevádzkovaný v roku 2005.

## Iné projekty

Kategória:Mosty v Chorvátsku
Kategória:Oblúkové mosty
Kategória:Oceľové mosty
Red Vings

**AO Red Vings**, po anglicky **Red Wings Airlines**, je letecká spoločnosť so sídlom v Moskve, Rusku. Letecká spoločnosť poskytuje pravidelnú, charterovú a nákladnú prepravu. Vlastnil ju Alexander Lebedev a prevádzkoval lietadlami typu Tupolev TU-204-100. Tržby spoločnosti za rok 2024 dosiahli 565 miliónov eur.

## Dejiny
Spoločnosť bola založená v roku 1999 pod názvom VARZ-400. V roku 2001 bola premenovaná na Airlines 400. V roku 2007 ju premenovali na AO Red Vings (Red Wing Airlines). Po katastrofe z decembra 2012 bola na základe prekontrolovania spoločnosti od 4.februára leteckému prepravcovi odobratá licencia. Spoločnosť prestala premávať vo februári 2013, ale v júni toho istého roku jej bola licencia znovu pridelená.

## Referencie

Kategória:Letecké spoločnosti Ruska
Kategória:Podniky založené v 1999
Ravča

**Ravča** je osada v Chorvátsku v Splitsko-dalmatínskej župe, ktorá je súčasťou mesta Vrgorac. V roku 2001 tu žilo 184 obyvateľov. 

Osada leží na štátnej ceste 62 a nachádza sa neďaleko výjazdu z diaľnice A1.

## Galéria

Súbor:A1 Ravča.jpg|Mýtnica Ravča na diaľnici A1
Súbor:Ravča 02.jpg|Ravča na D62


Kategória:Osady v Chorvátsku
Nosice (vodná nádrž)

náhľad|Pohľad z priehradného múra na kúpele Nimnica
náhľad|Vodná nádrž Nosice
**Nosice** alebo **Priehrada mládeže** je vodná nádrž na rieke Váh pred mestom Púchov, postavená v rokoch 1949 - 1957. Je súčasťou Vážskej kaskády a slúži na vyrovnávanie prietokov Váhu, výrobu elektrickej energie, ochranu pred povodňami, oddych a rybárstvo. Elektrárňou využitá voda je odvádzaná do hate Dolné Kočkovce. Zaplavená bola obec Okrut.

## Rozmery
* Maximálna hĺbka 18 m
* Objem nádrže je 36 mil. m³ )
* Priehradný múr je vysoký 36 m a dlhý 472 m.
* Plocha nádrže zaberá 5,7 km²

Bežná priemerná kóta nadmorskej výšky hladiny je 277,000 metrov, ale počas výstavby premostenia nádrže (súčasť výstavby úseku Púchov (mimo) – Považská Teplá železničnej trate Bratislava – Žilina) staviteľ občas žiada o zníženie vodnej hladiny. Nízky stav vody „*dlhodobo traumatizuje*“ rybárov a majiteľov nehnuteľností pri nádrži.

## Vodná elektráreň Nosice
Súčasťou nádrže je aj vodná elektráreň, ktorá bola uvedená do prevádzky v roku 1957. Elektráreň má nainštalované 3 kaplanove turbíny s hltnosťou 3 x 130 m³ a výkonom 67,5 MW. Priemerne vyrobí 157,4 GWh elektrickej energie ročne.

## Referencie

## Iné projekty

Nosice
Nosice
Nosice
Kategória:Povodie Váhu
Kategória:Stavby mládeže
Kategória:Stavby v Púchove
Kategória:Vodstvo v okrese Púchov
Oľga Alexejevna Zajcevová

**Oľga Alexejevna Zajcevová** (; * 16. máj 1978, Moskva) je bývalá ruská biatlonistka, olympijská víťazka a strieborná medailistka z Olympijských hier vo Vancouveri 2010.

## Iné projekty

## Externé odkazy
*IBU Profile

Kategória:Ruskí biatlonisti
Kategória:Ruskí olympijskí víťazi
Kategória:Olympijskí víťazi v biatlone
Kategória:Majstri sveta v biatlone
Kategória:Držitelia Radu Priateľstva
Kategória:Osobnosti z Moskvy
Novsko ždrilo

right|thumb|Novsko ždrilo
**Novsko ždrilo** (doslova *Novská úžina*) je prieliv v Chorvátsku na Jadranskom mori, ktorý spája Novigradské more s Velebitským kanálom. Je dlhá 4 kilometre, široká 400 metrov a jej maximálna hĺbka je 60 metrov. 

Cez úžinu sú postavené dva mosty - cestný Maslenický most a diaľničný Maslenický most. Počas vojny v Juhoslávii to bolo strategické miesto pre chorvátske i srbské jednotky. Dôsledkom bojov bolo zničenie starého cestného mosta (obnovený v roku 2005).

## Iné projekty

Kategória:Geografia Chorvátska
Con la musica alla radio

**„Con la musica alla radio“** (slovensky: *S hudbou z rádia*) je pieseň talianskej speváčky Laury Pausini. Je to prvý singel zo živého albumu *[[Laura Live World Tour 09]]*, ktorý bol uverejnený ešte pred samotným albumom 25. septembra v rozhlase. Španielska verzia pesničky sa volá *„Con la música en la radio“*.

Je to jedna z troch nových piesní, ktoré boli dostupné na albume. Ďalšími boli Non sono lei (ďalšia štúdiová nahrávka) a Casomai (nahraná počas skúšky pred koncertom v São Paule).

*„Je to prvýkrát čo nespievam osobné piesne,“* povedala talianska speváčka v interview. *„Moje nové piesne nie sú autobiografické na rozdiel od väčšiny mojich skladieb.“* O piesni Con la musica alla radio povedala: „Je to veľmi zábavná a veselá pesnička.“

## Tracklist
;CD
# „Con la musica alla radio“
# „Con la musica en la radio“

;Download
# „Con la musica alla radio“
# „Con la musica en la radio“

## Videoklip
Videoklip bol natočený v lete 2009 v New Yorku. Réžia: Gaetano Morbioli. Obsah videa bol inšpirovaný a ovplyvnený New Yorkom z osemdesiatych rokov.

Videoklip bol prvýkrát uvedený v HD kvalite na stránke Deejay.it.

Klip začína v novom byte mladého páru. Muž zapína rádio s touto piesňou, žena prezerá krabice, v ktorých nájde noty. Postavia z nich papierové lietadielko a to vyletí von oknom. Prejde okolo malých chlapcov, ktorý sa hrali s rádiom na ulici. Rádio začína hrať a nedá sa vypnúť. Naháňajú ich policajti, ale oni im ujdú. Prebehnú okolo dvoch starších manželov. Medzitým lietadlo z nôt prelieta okolo ďalšej skupinky, ktorá začne tancovať, zabávať sa, na tvárach manželov sa objaví úsmev a pobozkajú sa. Lietadlo sa vracia do bytu kde začína pár tancovať a ich kamarát hrať na gitare. V klipe je aj Laura, ktorá má v rukách biele svetlo, ktoré ku koncu vypustí a ktoré prichádza k ľuďom a oni hneď začínajú tancovať.

## Rebríčky

## Referencie


Kategória:Piesne z 2009
Kategória:Piesne Laury Pausini
Luga

**Luga** môže byť:
* mesto v Leningradskej oblasti Ruska, pozri Luga (mesto)
* rieka v Novgorodskej oblasti v Rusku, pozri Luga (rieka)
* miestna časť Drážďan, pozri Luga (Drážďany)
Nosice

**Nosice** môže byť:
* časť mesta Púchov, pozri Nosice (mestská časť)
* vodná nádrž na rieke Váh, pozri Nosice (vodná nádrž)
Tura (Maďarsko)

**Tura** je mesto v Maďarsku v Peštianskej župe v okrese Aszód.

Má rozlohu  a žije tu  obyvateľov *()*.

## Partnerské mestá
*  Jasov, Slovensko, 1993
*  Maserà di Padova, Taliansko, 2004
*  Sântimbru, Rumunsko, 1990

## Iné projekty

## Externé odkazy
* Oficiálna stránka

Kategória:Mestá v Maďarsku
Discipline

**Discipline** môže byť:
* album Janet Jacksonovej, pozri Discipline (Janet Jackson)
* album skupiny Cadaver Inc., pozri Discipline (Cadaver Inc.)
* album skupiny King Crimson, pozri Discipline (King Crimson)
* album Kompressora, pozri Discipline (Kompressor)
* skladba od Nine Inch Nails, pozri Discipline (skladba)
Európska cesta 11

**Európska cesta 11** (*E11*) je európska cesta, ktorá sa nachádzavo  Francúzsku. Začína v meste Vierzon a končí v meste Montpellier. Jej celková dĺžka je 570 km.

## Mestá s pripojeniami na iné európske cesty
* Vierzon E604
* Montluçon
* Clermont-Ferrand  E70
* Montpellier

## Galéria

AutorouteA71Cher.jpg|E11 ako francúzska diaľnica A71


## Iné projekty

## Zdroj
*Celá trasa E11

11
Kategória:Cestná infraštruktúra vo Francúzsku
Európska cesta 13

**Európska cesta 13** (*E13*) je európska cesta, ktorá sa nachádza v Spojenom kráľovstve. Začína v meste Doncaster a končí v Londýne. Jej celková dĺžka je 328 km.

## Mestá s pripojeniami na iné európske cesty
* Doncaster E15, E22
* Sheffield
* Nottingham
* Leicester
* Northampton
* Londýn E15, E30

## Galéria

M18 Northbound Exit 1 21-02-06.jpg|E13
M1 Motorway, Junction 4 - geograph.org.uk - 85978.jpg|E13


## Iné projekty

## Zdroj
*Celá trasa E13

13
Kategória:Cestná infraštruktúra v Spojenom kráľovstve
Európska cesta 14

**Európska cesta 14** (*E14*) je európska cesta, ktorá začína v Nórsku a končí vo Švédsku. Začína v meste Trondheim a končí v meste Sundsvall. Jej celková dĺžka je 448 km.

## Mestá s pripojeniami na iné európske cesty
* Trondheim E39, E06
* Storlien
* Östersund
* Sundsvall E04

## Galéria

Åresjön Dcastor 2003.jpg|E14
BräckeCity.jpg|E14
Östersund from Frösön.jpg|E14 v Östersunde


## Iné projekty

## Zdroj
*Celá trasa E14

14
Kategória:Cestná infraštruktúra v Nórsku
Kategória:Cestná infraštruktúra vo Švédsku
Európska cesta 16

**Európska cesta 16** (*E16*) je európska cesta, ktorá začína v Spojenom kráľovstve a končí v Nórsku. Začína v meste Londonderry a končí v meste Oslo. Jej celková dĺžka je 1679 km.

Na trase E16 sa v Nórsku medzi mestami Oslo a Bergen nachádza najdlhší cestný tunel na svete Lærdalský tunel.

## Mestá s pripojeniami na iné európske cesty
* Londonderry
* Belfast  E01, E18 
* Glasgow E05
* Edinburgh E15
* Bergen E39
* Fagernes
* Oslo E06, E18

## Galéria

Kvamskleiva, Vang.jpg|E16 v Nórsku
Laerdalstunnelen.jpg|Lærdalský tunel
E16-Gudvangen.JPG|E16 v Nórsku
Wfm kingston bridge.jpg|E16 v Glasgowe


## Iné projekty

 
## Zdroj
*Celá trasa E16

16
Kategória:Cestná infraštruktúra v Spojenom kráľovstve
Kategória:Cestná infraštruktúra v Nórsku
Európska cesta 17

**Európska cesta 17** (*E17*) je európska cesta, ktorá začína v Belgicku a končí vo Francúzsku. Začína v meste Antwerpen a končí v meste Beaune. Jej celková dĺžka je 696 km.

## Mestá s pripojeniami na iné európske cesty
* Antwerpen E19, E34, E313
* Gent  E40 
* Kortrijk E403
* Cambrai
* Reims  E50, E46, E420 
* Beaune E60
 
## Galéria

Rekkem - Border 1.jpg|E17 na hraniciach Francúzska a Belgicka
Gent - B401 begin.jpg|E17 v Gente
E17 Lokeren.JPG|E17 v Belgicu


## Iné projekty

## Zdroj
*Celá trasa E17

17
Kategória:Cestná infraštruktúra v Belgicku
Kategória:Cestná infraštruktúra vo Francúzsku
Štartovací komplex 34 na Cape Canaveral Space Force Station

[náhľad|Štartovací komplex 34 - prípravy pred misiou [SA-4]]

**Štartovací komplex 34** (; skratka: *LC-34*) bolo jedno zo štartovacích miest na Základni vzdušných síl Cape Canaveral na Floride. Komplex bol používaný NASA pre štarty rakiet Saturn I a Saturn IB v programe Apollo. 27. januára 1967 tu pri požiari zahynula posádka Apolla 1. V dnešnej dobe sa už nepoužíva a slúži ako pamätník.

## Opis
[náhľad|vľavo|[Saturn I na odpaľovacej rampe pred misiou SA-3]]

Práce na LC-34 začali v roku 1959 a prvý štart sa uskutočnil 27. októbra 1961. Komplex sa skladal z odpaľovacej rampy, podpornej veže, mobilnej servisnej veže, tankovacej stanice RP-1, kvapalného vodíka a kyslíka a blockhausu. Pod odpaľovacou rampou viedli koľaje, po ktorých boli privezené tepelné štíty odkláňajúce prúd spalín. Po koľajniciach bola zo vzdialenosti 185 metrov privezená aj servisná veža. Jej výška bola 95 metrov a bola tak v tom čase najvyššou stavbou na Cape Canaveral Air Force Station. Blockhaus bol postavený zo železobetónu a mal rovnakú konštrukciu ako starší objekt na LC-20. Pri štarte dokázal pojať až 130 osôb a všetko potrebné prístrojové vybavenie. Pozorovanie štartu bolo možné pomocou niekoľkých periskopov, budova totiž kvôli ochrane nemala žiadne okná.

## Aktívna služba
Na LC-34 štartovali iba rakety Saturn I a Saturn IB. Ako prvý tu štartoval Saturn I Block I, ktorého všetky štyri lety odštartovali odtiaľto. Saturn I verzia Block II štartoval zo sesterského zariadenia LC-37.

S nástupom silnejšieho Saturnu IB boli vykonané rozsiahle úpravy na odpaľovacej infraštruktúre. Bolo vylepšené zabezpečenie servisnej veže proti vetru, bola upravené servisné ramená, aby vyhovovali väčšej rakete a pribudlo výsuvné rameno vybavené úplne čistou a bezprašnou miestnosťou (po anglicky *white room*) pre nástup astronautov do kabíny Apollo. Boli vykonané celkom dva úspešné bezpilotné štarty Saturnu IB. Pri prípravách na misiu Apollo 1 došlo k požiaru, pri ktorom zomreli Gus Grissom, Ed White a Roger Chaffee. Táto udalosť si vyžiadala úpravu komplexu pre ľahšiu evakuáciu astronautov z lode. Prvý a jediný štart s posádkou sa konal 11. októbra 1968, kedy tu odštartovala kozmická loď Apollo 7. NASA uvažovala o použití LC-34 a LC-37 pre Apollo Applications Program (napr. program Skylab), ale nakoniec bol upravený LC-39B a LC-34 už nebol nikdy použitý.

## Prehľad štartov

## Súčasná podoba
náhľad|Dnešná podoba
Po vyradení boli strhnuté obe veže a zostala stáť iba odpaľovacie rampa a blockhaus. Na rampu bola umiestnená pamätná plaketa s nápisom:

## Pozri aj

* Zoznam štartovacích rámp na Cape Canaveral a ostrove Merritt
* Cape Canaveral Space Force Station

## Iné projekty

## Literatúra
* 

## Zdroje

Kategória:Cape Canaveral Space Force Station
Kategória:Program Apollo
Chrám uloženia rúcha presvätej Bohorodičky

náhľad|Chrám uloženia rúcha presvätej Bohorodičky
**Chrám uloženia rúcha presvätej Bohorodičky** () je pravoslávny chrám v moskovskom Kremli na Chrámovom námestí.

## Dejiny
Chrám postavili pskovskí majstri v staroruskom architektonickom štýle v rokoch 1484 až 1485, pravdopodobne z väčšej časti stavitelia susedného Chrámu Zvestovania.

Až do roku 1655 bol sídlom moskovských metropolitov a patriarchov. Pomenovaný je podľa byzantského sviatku, čím chcela ruská pravoslávna cirkev poukázať na nadväznosť na Byzanciu a jej duchovné dedičstvo. Ikonostas pochádza z roku 1627 a fresky zobrazujú udalosti zo života Krista a Bohorodičky. Chrám má jednu kupolu, čím sa odlišuje od ostatných známejších chrámov na Chrámovom námestí.

Po roku 1917 bol chrám zatvorený a roku 1945 slúžil ako múzeum umenia.

## Súčasnosť
Vedľa chrámu sa v súčasnosti nachádza múzeum sakrálnych predmetov. Oproti ostatným honosne vyzdobeným chrámom je skromnejšie vyzdobený v duchu ľudových puristických zásad pravoslávnej cirkvi v Rusku.

## Referencie


## Iné projekty

## Externé odkazy
* Церковь Ризположения (Музеи Московского Кремля) 
* Церковь Ризоположения (Московское зодчество)
* Цекровь Ризоположения на ''sobory.ru''

Kategória:Stavby v Moskve
Kategória:Architektúra z 1485
Kategória:Kostoly zasvätené Panne Márii v Rusku
Kategória:Pravoslávne chrámy v Rusku
Kategória:Moskovský kremeľ
Otočac

**Otočac** (, , ) je mesto v Chorvátsku ležiace v Licko-senjskej župe. Nachádza sa v doline rieky Gacka, ktorá je ohraničená pohoriami Velebit a Mala Kapela. 

V samotnom meste žilo v roku 2001 4 354 obyvateľov, no v celom jeho katastrálnom území až 10 411 obyvateľov. Až do vojny v Juhoslávii tvorili Srbi v meste významnú, až tretinovú menšinu.

## Doprava
Otočac leží na križovatke štátnych ciest 50 a 52. Západne od intravilánu vedie diaľnica A1, na ktorú je mesto napojené samostatným výjazdom.
thumb|left|280px|Mesto Otočac

Kategória:Mestá v Chorvátsku
Ličko Lešće

**Ličko Lešće** je osada v Chorvátsku ležiaca v Licko-senjskej župe, ktorá patrí ku mestu Otočac. Nachádza v doline rieky Gacka, ktorá je ohraničená pohoriami Velebit a Mala Kapela. 

## Doprava
Osada Ličko Lešće leží na štátnej ceste 50 a západne od jej intravilánu vedie diaľnica A1. V katastrálnom území osady leží aj diaľničné odpočívadlo *Ličko Lešće*.

Kategória:Osady v Chorvátsku
Brloška Dubrava

**Brloška Dubrava** je osada v Chorvátsku ležiaca v Licko-senjskej župe, ktorá patrí k mestu Otočac. Nachádza sa v doline rieky Gacka, ktorá je ohraničená pohoriami Velebit a Mala Kapela.

## Obyvateľstvo
V osade Brloška Dubrava v roku 2001 žilo len 63 obyvateľov, no ešte pred vojnou v Juhoslávii ich bolo 206 (v roku 1991). 

## Doprava
Cez katastrálne územie osady vedie diaľnica A1 a v leží tam aj diaľničné odpočívadlo *Brloška Dubrava*.

Kategória:Osady v Chorvátsku
Šalamúnove ostrovy

**Šalamúnove ostrovy** môžu byť:
* krajina v Austrálii a Oceánii, pozri Šalamúnove ostrovy (štát)
* súostrovie v Tichom oceáne, pozri Šalamúnove ostrovy (súostrovie)
Guadalcanal

náhľad|vpravo|Topografická mapa ostrova.
**Guadalcanal** alebo **Isatabu** je ostrov v juhozápadnom Pacifiku, najväčší zo Šalamúnových ostrovov. Má rozlohu okolo . V roku 1999 tu žilo asi 109 000 obyvateľov.

## Prírodné podmienky a poloha
náhľad|vpravo|Poloha ostrova v rámci Šalamúnových ostrovov.
Ostrov pokrýva prevažne tropický dažďový les. V strednej časti ostrova leží aktívna sopka Mount Popomanaseu (), na ktorej svahoch sa nachádza množstvo menších vodných tokov.

Na ostrove sa nachádza hlavné mesto Šalamúnových ostrovov Honiara s asi 78 190 obyvateľmi.

## História
Ostrov objavil španielsky moreplavec Álvaro de Mendeña de Neira počas svojej expedície z Peru v roku 1568. Ostrov sa stal známy predovšetkým ako dejisko pozemnej a viacerých námorných bitiek počas druhej svetovej vojny medzi americkými a japonskými silami.

## Iné projekty

Kategória:Geografia Šalamúnových ostrovov
Kategória:Ostrovy Tichého oceánu
Martial Mbandjock

**Martial Mbandjock** (* 14. októbra 1985, Roubaix, Francúzsko) je francúzsky atlét, šprintér.

## Kariéra
### 2007-2008
V roku 2007 získal na majstrovstvách Európy do 23 rokov v Debrecíne bronzovú medailu v behu na 100 metrov. Na svetovom šampionáte v Osake sa dostal do štvrťfinále. O rok neskôr, na halových MS vo Valencii neprešiel v behu na 60 metrov do finále. Na letných olympijských hrách 2008 sa jeho cesta skončila v semifinále, kde obsadil s časom 10,18 s delené 14. miesto.

### 2009
V roku 2009 na stredomorských hrách v Pescare vybojoval zlato v pretekoch na 100 metrov. V tomto roku na majstrovstvách sveta v Berlíne postúpil do semifinále behu na 100 metrov, kde skončil celkovo 12. Na 200-metrovej trati dobehol v druhom semifinálovom behu v čase 20,43 čo stačilo na 5. miesto a tak postup do finále mu tesne unikol.

### 2010
Na európskom šampionáte v Barcelone vybojoval 3 medaily. Vo vyrovnanom finálovom behu na 100 metrov získal bronzovú medailu s časom 10,18 s, pričom rovnaký čas mali: Brit Mark Lewis-Francis (získal striebro), Portugalec Francis Obikwelu a Brit Dwain Chambers (ostali bez medaily) . Druhý bronz získal v behu na 200 metrov v čase 20,42, keď ho predstihol jeho krajan Christophe Lemaitre a Brit Christian Malcolm . Najcennejší kov vybojoval v štafete na 4 x 100 metrov, keď francúzske kvarteto v zložení Christophe Lemaitre, Jimmy Vicaut, Pierre-Alexis Pessonneaux a Martial Mbandjock prebehlo cieľom v čase 38,11 s. Druhí Taliani boli o 6 stotín pomalší .

## Referencie

## Iné projekty

## Externé odkazy
* 

## Zdroj

Kategória:Francúzski bežci na 200 m
Kategória:Francúzski bežci na 100 m
Kategória:Francúzski olympionici
Kategória:Francúzske osobnosti kamerunského pôvodu
Kategória:Osobnosti z Roubaix
Kategória:Atléti na Letných olympijských hrách 2008
Iľmeň

**Iľmeň** môže byť:
* jazero v ruskej Novgorodskej oblasti, pozri Iľmenské jazero
* jazero na Južnom Urale v okolí mesta Miass, pozri Iľmenské jazero (Ural)
Rugby (Warwickshire)

thumb|centrum mesta
**Rugby** je obchodné mesto v Warwickshire vo  West Midlands v Anglicku na rieke Avon.  Mesto má 61 988 (sčítanie ľudu v 2001), je to druhé najväčšie mesto v okrese. Rugby s okrajovými časťami má populáciu asi 91 600 (odhad z 2005).

Rugby je 21 km východne od Coventry, na východnom okraji Warwickshire, v blízkosti hraníc s Northamptonshire a Leicestershire. 

Mesto je vo svete známe tím, že tu vznikol šport ragby.

## Dejiny
Osídlenia existovalo v oblasti Rugby v mladej železnej dobe a pár kilometrov od Rugby, existovala rímska osada známa ako Tripontium.

Rugby bola pôvodne malá anglosaská poľnohospodárska osada pod názvom Rocheberie. Rugby získal výsadu konať trh v roku 1255.
Rugby škola bola založená v roku 1567 z peňazí Lawrence Sheriffa - lokálneho kupca, ktorý sa presťahoval do Londýna. 
Rugby zostalo ospalá časť krajiny s trhovým mestom až do 19. storočia a príchodu železníc. V roku 1838 z Londýna do Birminghamu bola postavená železnica okolo mesta, a v roku 1840 Midland železnice s križovatkou pri Rugby. Rugby sa stal dôležitým železničným uzlom a rozšírenie železničnej stanice a dielní prilákal pracovníkov mesta. Populácia Rugby sa rozrástla do roku 1940 na viac ako 40 000.

V povojnových rokoch, pri Rugby sa rozvíjala diaľničná sieť - M1 a M6.
Rugby je najviac známe vynálezom športu rugby, ktorý sa hrá po celom svete. Objaviteľom hry je pripísaná Williamovi Webbovi Ellisovi - pri porušení vtedajších pravidiel vo futbalovom zápase hral v roku 1823 v škole (ktorá je blízko centra Rugby) prvýkrát nový šport. Tento bol pomenovaný podľa názvu mesta RUGBY.

Rugby je tiež miesto vzniku prúdového motora. V apríli 1937 Frank Whittle prvý na svete objavil prototyp prúdového motora. 

## Partnerské mestá
*  Évreux, Francúzsko
*  Rüsselsheim, Nemecko

## Iné projekty

## Externé odkazy
* Oficiálna stránka 

Kategória:Mestá v Anglicku
Jevpatorija

**Jevpatorija** (; ; , Кезлев) je kúpeľné mesto na pobreží Čierneho mora v rovinatej západnej časti Krymu, čiže na území spornom medzi Ruskom a Ukrajinou. V roku 2006 tu žilo 106&nbsp;500 obyvateľov.

## Názov
Prvým sídlom na území Jevpatorije bola grécka kolónia *Kérkintis*. Patrila do Pontskej ríše císára Mithriada VI., nazývaného aj *Eupatór*. Z tohoto priezviska bol po dobytí krymu Ruským impériom vytvorený ruský (a dnes súčasne ukrajinský) názov Jevpatorija.

## Dejiny a pamiatky
thumb|left|Chrám Sv. Mikuláša

Mesto má viac ako 2 500 rokov dlhú históriu, na ktorej začiatku stojí grécka kolónia Kérkintis. Neskôr mesto patrilo Pontu, v ranom stredoveku potom ríši Chazarov a neskôr Krymskému chanátu . V závere 18. storočia dobyli mesto (rovnako ako aj celý Krym a južnú Ukrajinutzv. Novorusko) vojská Ruského impéria. Roku 1784 potom mesto získalo súčasný názov, ktorý, podobne ako Odesa alebo Sevastopoľ , vychádza z gréčtiny a mal symbolizovať nadväznosť Ruskej ríše na vyspelú grécku civilizáciu.

V roku 1855 sa v blízkosti mesta odohrala tzv. Bitka pri Jevpatorii, jedna z bitiek krymskej vojny. Najväčší rozkvet mesto zažilo v 2. polovici 19. storočia a na začiatku storočia 20. storočia, kedy sa mesto okrem iného dočkalo aj divadla (1910), múzea, električkovej dopravy a železnice (1915). 20. storočie potom prinieslo rozvoj rekreačnej a kúpeľnej infraštruktúry.

V roku 1941 tu žilo asi 47 000 ľudí. 31. októbra 1941 mesto obsadili nacistické vojská, ktoré ho držali až do 13. apríla 1944. 18. mája 1944 boli z mesta deportovaní do Strednej Ázie miestni Krymskí Tatári, 26. júla ich nasledovali Arméni, Bulhari a Gréci.

Na Štedrý deň v roku 2008 došlo v jednom z miestnych panelových domov k výbuchu plynu, ktorý usmrtil 27 osôb. Na miesto tragédie sa dostavil aj prezident Juščenko a premiérka Tymošenková.

Jevpatorija má množstvo architektonických pamiatok, medzi ktoré patrí pravoslávny Chrám Sv. Mikuláša z konca 19. storočia, zo starších pamiatok potom mešita *Džuma-Džami, tekiye dervišov*, chrámový komplex (kenesa) krymských Karaimov a ďalšie. Býval tu aj poľský básnik Adam Mickiewicz a napísal tu jeden zo svojich krymských sonetov.

## Hospodárstvo a doprava
V Jevpatorii nie sú žiadne veľké priemyselné podniky. Prevažujú malé a stredné podniky, najmä potravinárske.

Jevpatorija je spojená frekventovanými prímestskými vlakmi so Saki a Simferopolom. V letnej sezóne sem navyše denne smeruje niekoľko priamych vlakov hlavne z Moskvy a Kyjeva. Do mesta sa možno dopraviť aj autobusovou dopravou.

V meste je v prevádzke tiež menšia sieť električkovej dopravy.

Funguje tu aj námorný prístav.

## Referencie


## Iné projekty

## Externé odkazy
* Mestský web Kalamit.info 

## Zdroj

Kategória:Mestá na Ukrajine
Kategória:Prístavné mestá na Ukrajine
Kategória:Prístavné mestá Čierneho mora
Kategória:Mestá na Kryme
Vrpolje

**Vrpolje** môže byť:

v Chorvátsku:
* obec v Brodsko-posávskej župe, pozri Vrpolje (obec)
* časť mesta Trilj, pozri Vrpolje (Trilj)
* časť mesta Šibenik , pozri Vrpolje (Šibenik)
* časť mesta Knin, pozri Vrpolje (Knin)

v Bosne a Hercegovine :
* súčasť obce Posušje, pozri Vrpolje (Posušje)
Vrpolje (Šibenik)

**Vrpolje** je osada mesta Šibenik v Chorvátsku. Nachádza sa v Šibenicko-kninskej župe a v roku 2001 tu žilo 810 obyvateľov.

## Doprava
Osada leží na štátnej ceste 58 a severne od jej intravilánu vedie diaľnica A1, na ktorú je pripojená výjazdom.

Kategória:Osady v Chorvátsku
Chrám dvanástich apoštolov

náhľad|Chrám dvanástich apoštolov
náhľad|Palác moskovského patriarchu
náhľad|Ikonostas chrámu zo 17. storočia

**Chrám dvanástich apoštolov** () je kremeľský chrám v Moskve, ktorý pochádza zo 17. storočia. Býva označovaný ako katedrála minor v Kremli.

## Dejiny
Chrám bol postavený na mieste staršieho chrámu z čias Borisa Godunova na sever od Uspenského chrámu a Zvonice Ivana Veľkého. Postavený bol podľa plánov ruských architektov (A. Konstantinov, B. Ogurcov) v rokoch 1635 až 1656 v tradičnom staroruskom architektonickom štýle. Má päť kupol a bohato vyzdobený interiér. Spolu s chrámom bol vybudovaný aj palác pre patriarchov Moskvy. V roku 1680 bol prestavaný do dnešnej podoby a dostal súčasný názov. Po boľševickej revolúcii 1917 bol zatvorený.

## Súčasnosť
V časoch komunistickej diktatúry bol chrám využívaný ako múzeum umenia 17. a 18. storočia. Po roku 1990 sa ozývali hlasy o jeho vrátení pravoslávnej cirkvi, čo sa aj stalo.

## Iné projekty

## Externé odkazy
* Патриаршие палаты с церковью Двенадцати апостолов 

Kategória:Stavby v Moskve
Kategória:Architektúra z 1656
Kategória:Pravoslávne chrámy v Rusku
Pirovac

**Pirovac** () je obec v Chorvátsku ležiaca v Šibenicko-kninskej župe. Nachádza sa na pobreží Jadranského mora a leží asi 26 kilometrov severozápadne od mesta Šibenik. V roku 2001 tu žilo 1 846 obyvateľov.

## História
Prvá písomná zmienka o Pirovaci pochádza z roku 1298, vtedy sa spomína ako „Zlosela“. V tom období obec patrila rodine Šubićovcov, neskôr prešla pod správu diecézy Šibeniku.

Samotné sídlo bolo založené až v 15. storočí utečencami, ktorí utiekli pred Turkami. Táto oblasť však bola osídlená už mnoho storočí predtým - dokazujú to pozostatky z obdobia Rímskej ríše.

Medzi významné pamätihodnosti obce patrí obranný múr, postavený okolo roku 1505 Petarom Draganićom a farský kostol svätého Juraja z roku 1506, ktorý bol v 18. storočí prestavaný do barokového štýlu.

## Doprava
Pirovac leží na Jadranskej magistrále a je napojený aj na diaľnicu A1, ktorá vedie severne od obce.

Kategória:Mestá v Chorvátsku